Diari Oficial de la Generalitat Valenciana


Sumari del DOGV 9723, del 13-11-2023 (2023/10445)

Anunci de suspensió de llicències d'obres i declaracions responsables.
----------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10644


Data del document
:   16-10-2023

Organisme emissor
:   Ajuntament de Nàquera

Tipus de document
:   Anunci

Descriptors 

:   * administració local
    * pla d'urbanisme

Anunci de suspensió de llicències d'obres i declaracions responsables. [2023/10506]  
Mitjançant un Acord del Ple de data 26 de setembre de 2023 s'ha acordat:  
Primer. Suspendre les llicències i declaracions responsables que es concreta de la manera següent:  
1. La suspensió per dos anys de l'atorgament i admissió a tràmit de les llicències i declaracions responsables, d'acord amb el que s'estableix en l'article 68 del TRLOTUP, a l'efecte de garantir l'efectivitat de les futures determinacions del Catàleg de proteccions de Nàquera en els àmbits de protecció d'NHT BRL de Nàquera, nucli urbà i Carrasca, i en els elements amb fitxa de protecció de BRL, d'acord amb les determinacions següents:  
- En l'àmbit dels NHT BRL de nucli urbà i Carrasca:  
 Suspensió de llicències, d'acord amb l'article 232 del TRLOTUP:  
  
 Les obres d'edificació, construcció implantació d'instal·lacions de nova planta.  
 La ubicació de cases prefabricades i instal·lacions similars, siguen provisionals o permanents.  
 La tala de masses arbòries o de vegetació arbustiva en terrenys incorporats a processos de transformació urbanística i, en tot cas, quan la tala es derive de la legislació de protecció del domini públic.  
  
 Les obres i els usos que s'hagen de fer amb caràcter provisional.  
 Les actuacions d'intervenció sobre edificis, immobles i àmbits patrimonialment protegits o catalogats, que tinguen transcendència patrimonial de conformitat amb la normativa de protecció del patrimoni cultural.  
 Suspensió de l'admissió a tràmit de les declaracions responsables, d'acord amb l'article 233 del TRLOTUP:  
 Les obres de modificació o reforma que afecten l'estructura, que no impliquen substitució o reposició d'elements estructurals principals, o a l'aspecte exterior i interior de les construccions, els edificis i les instal·lacions, que no estiguen subjectes a llicència.  
 Les actuacions d'intervenció sobre edificis, immobles i àmbits patrimonialment protegits o catalogats, que no tinguen transcendència patrimonial de conformitat amb la normativa de protecció del patrimoni cultural.  
 Les obres de modificació o reforma que afecten l'estructura de les construccions, els edificis i les instal·lacions de totes classes, sense importar-ne l'ús.  
 La demolició de les construccions.  
- En aquells elements en què el Catàleg de proteccions proposa la seua declaració com a béns de rellevància local (BRL):  
Únicament es permetrien, prèvia llicència municipal o document d'anàloga naturalesa, actuacions de conservació i manteniment.  
Es consideren actuacions de conservació i manteniment aquelles tendents a evitar el menyscapte produït pel transcurs del temps, i que tenen com a finalitat mantindre l'edifici en correctes condicions de seguretat, salubritat i adorn, sense que, en cap cas, es puga alterar l'estructura portant, l'estructura arquitectònica i la distribució interior, ni el disseny exterior de l'immoble, incloent-hi els seus elements artístics i acabats ornamentals. No obstant això, en casos excepcionals, i justificats, l'Ajuntament, amb l'informe municipal previ, podran recaptar de les direccions territorials de la conselleria competent en matèria de cultura un informe sobre la viabilitat patrimonial d'intervencions que superen el règim descrit en l'apartat anterior, com a mitjà de donar cobertura administrativa a actuacions de major abast.  
Aquesta suspensió s'alçarà si, transcorregut un any, no se sotmet a exposició pública la proposta del Catàleg de proteccions.  
2. A partir de l'exposició pública del document de Catàleg de proteccions, serien autoritzables aquelles obres o actuacions compatibles amb les normes subsidiàries i les especificacions del Catàleg de proteccions.  
L'àmbit afectat per la suspensió és el delimitat en els plans adjunts que s'annexen al present informe-proposta, com a NHT BRL, així com aquells elements catalogats com a béns de rellevància local.  
Segon. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de Catàleg de proteccions.  
Tercer. Aquest acord de suspensió es publicarà, perquè siga eficaç, en el Diari Oficial de la Generalitat Valenciana, i s'hi indicaran els àmbits i tipus de llicències afectades per la suspensió, en els termes exposats.  
Cosa que es publica, perquè es conega i a l'efecte del que es disposa en els articles 68 i 69 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
S'annexa plans de delimitació dels àmbits afectats.  
Simultàniament estarà a la disposició dels interessats en la seu electrònica d'aquest ajuntament: https://naquera.sedelectronica.es  
  
Nàquera, 16 d'octubre de 2023.- L'alcalde: Iván Expósito Caballero.